Tirsdag ble FIFA-dommerne 2018 offentliggjort. FIFA har utnevnt etter innstilling fra NFF. Der er det flere nye navn med, blant annet Emile Rodahl Dokset og Rohit Saggi.

- For en fantastisk beskjed å få på tampen av sesongen. Gjennom flere sesonger har jeg jobbet målrettet for å kunne ta steget videre, og det er veldig gøy at innsatsen gir resultater. Fotballdømmingen gir meg så mye, både sportslig og sosialt. Jeg ser virkelig frem til sesongen 2018 med nye, spennende opplevelser, sier Dokset til fotball.no.

Saken fortsetter under bildet.

Også Rohit Saggi kunne juble over tirsdagens beskjed.

- Jeg er utrolig ydmyk og stolt over å bli oppnevnt som internasjonal dommer i sesongen 2018. Dette startet i 2008 som en drøm, og utviklet seg etter hvert til å bli et definert mål. Det ligger ekstremt hardt arbeid bak dette, og det er utrolig gøy å se at alle treningstimer, analyser av kamper og dommerprestasjoner nå gir nye og spennende muligheter. Det er ikke mange som får oppleve å bli internasjonale dommere, og jeg ser frem til å prestere og uvikle meg enda mer, sier Saggi.

- På min vei har jeg gått igjennom mange oppturer, men samtidig mange nedturer. Jeg vil takke NFF, med Terje Hauge i spissen, for tilliten, og mine mentorer for alt dem har bidratt med på min vei mot internasjonalt fotball, fortsetter Saggi.

Her er Norges FIFA dommere 2018

FIFA-dommere kvinner:

Henrikke Nervik

Marte Sørø

Emilie Rodahl Dokset (ny)

FIFA-assistentdommere kvinner:

Elisabeth Thoresen

Linda Andersen

Monica Løkkeberg

Line Cathrine Nymoen (ny)

FIFA-dommere menn:

Svein Oddvar Moen

Ola Hobber Nilsen

Tore Hansen

Espen Eskås

Kai Erik Steen

Kristoffer Hagenes (ny)

Rohit Saggi (ny)

FIFA-assistentdommere menn:

Kim Tomas Haglund

Magnus Lundberg

Jan Erik Engan

Jon-Michael Knutsen

Øystein Ytterland

Tom Harald Grønevik

Geir Oskar Isaksen

Morten Jensen

Reidar Gundersen

Isaak Bashevkin (ny)

FIFA futsaldommere menn:

Omar Rafiq

Tom Jøran Henriksen